alexandrainst/scandi-wiki huggingface dataset:
Ambeodontus

Se Systematisk inndeling

Ambeodontus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange, mørkt brunlige trebukker. Antennene er noe kortere enn kroppen. Pronotum er bredere enn langt, avrundet sekskantet med en stor, butt tann på hver side, to knøler midt oppå. Dekkvingene er nokså smale, jevnbrede, avrundede i spissen. Beina er middels lange og kraftige.

Utbredelse 
Artene er utbredt i Australia, New Zealand og Chile.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Phlyctaenodini Newman, 1841
 Slekten Ambeodontus Lacordaire, 1869
 Ambeodontus binodosus Lacordaire, 1869
 Ambeodontus pilosus (Pascoe, 1864)
 Ambeodontus tristis (Fabricius, 1775)

Kilder 
 Katalog med utbredelsesdata

Eksterne lenker 
 Bildegalleri
 

Cerambycinae
Biller formelt beskrevet i 1869
Centrocerum

Se Systematisk inndeling

Centrocerum er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, slanke, lyst brunlige trebukker med gule flekker på dekkvingene. Antennenene er omtrent så lange som kroppen. Pronotum har rundede sider uten tenner på sidene. Dekkvingene er nesten jevnbrede, blanke, og ender i en liten tann.

Levevis 
Larvene lever i død ved, mest av løvtrær.

Utbredelse 
Slekten er utbredt i det sørlige Sør-Amerika (Bolivia, det sørlige Brasil, Paraguay, Argentina).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Elaphidiini J. Thomson, 1864
 Slekten Centrocerum Chevrolat, 1861
 Centrocerum divisum Martins & Monné, 1975
 Centrocerum elegans (Chevrolat, 1861)
 Centrocerum exornatum (Newman, 1841)
 Centrocerum hirsuticeps Bosq, 1952
 Centrocerum richteri Bruch, 1911

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 Bildegalleri 
 
 

Cerambycinae
Dyr formelt beskrevet i 1861
Cristophyllarthrius

Se Systematisk inndeling

Cristophyllarthrius er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Phyllarthriini er middelsstore, avlange trebukker. Antennene er kortere enn kroppen, i alle fall hos noen er de kraftig sagtakkede, leddene utvidete. Pronotum er rundet uten pigger eller knøler på sidene. Dekkvingene er parallellsidige, spissen rundet.

Levevis 
Ingenting er kjent om biologien til disse trebukkene.

Utbredelse 
Gruppen er utbredt i Afrika.

Systematisk inndeling  
Slektslisten følger 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Phyllarthriini Lepesme & Breuning, 1956
 Slekten Cristophyllarthrius Lepesme & Breuning, 1956
 Christophyllarthrius decellei Villers, 1982 
 Christophyllarthrius maynei Lepesme & Breuning, 1956

Referanser

Kilder 
 Oversikt over artene
 Longicorn ID - Phyllarthriini

Eksterne lenker 
 

Cerambycinae
Biller formelt beskrevet i 1956
MyBank

MyBank ASA er et norsk nettbankselskap som retter sin virksomhet mot privatmarkedet. De startet driften våren 2017 og tilbyr omstartslån og innskudd til personkunder gjennom internett. Banken har likheter med Bank2 og Bluestep, da alle disse er mer åpne for å gi ut lån til folk som har betalingsanmerkninger eller pågående inkassosaker. MyBank har sitt hovedkontor i Oslo.

Aksjeinformasjon 
Største aksjonær i MyBank ASA er Erik Selin Fastigheter AB som eier 20 % av selskapet. Selskapet er notert på OTC.

Referanser

Eksterne lenker 
 

Norske banker
Banker etablert i 2015
Acruspex

Se Systematisk inndeling

Acruspex er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En middelsstor, avlang, litt blank, rødbrun trebukk. Antenner og bein er kledt med utstående, lyse hår. Antennene er litt lengre enn kroppen. Pronotum er rundet, dekkvingene smale og jevnbrede, i spissen med to lange tenner.

Utbredelse 
Arten lever i det østlige Brasil.

Systematisk inndeling  
Slektslisten følger . 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Piezocerini Lacordaire, 1869
 Understammen Haruspicina Martins, 1976
 Slekten Acruspex Martins, 1976
 Acruspex spinipennis (Zajciw, 1970)

Referanser

Kilder 
 Katalog med utbrelsesdata

Eksterne lenker 
 
 Bildegalleri

Cerambycinae
Biller formelt beskrevet i 1970
Brasils insekter
Slaget ved Katia

Slaget vet Katia var et slag som ble utkjempet øst for Suezkanalen og nord for El Ferdan-broen, i nærheten av Katia og Oghratina, den 23. april 1916 under felttoget i Sinai og Palestina under første verdenskrig i Midtøsten. En osmansk styrke under ledelse av den tyske generalen Friedrich Freiherr Kress von Kressenstein utførte et overraskelsesangrep på 3½ skvadroner av den britiske 5. beredne brigaden, som var vidt spredt øst for Romani. Den beredne brigaden var blitt beordret til området for å beskytte den nye jernbanen og vannrøret, som var under bygning i Qantara ved Suezkanalen, og dette bygget fortsatte forbi kanalsonens forsvarslinjer på Sinaihalvøya mot Romani. Kress von Kressensteins angrep var en suksess og desimerte den britiske styrken, som ikke var større enn et regiment. Samme dag mislykkes et tilhørende osmansk angrep mot Duidar, nær Suezkanalen, da det møtte sterk britisk motstand.

Kress von Kressensteins styrke hadde vært aktiv i området siden angrepet på Suezkanalen i begynnelsen av 1915, hvor tre kolonner angrep kanalen i den nordlige, sentrale og sørlige ruten over Sinaihalvøya. Den voksende britiske styrken gjorde angrep mot Suezkanalen vanskelige, og fjernet den osmanske styrkes dominans i området. Det osmanske angrepet den 23. april viste deres hensikt om å fortsette med å motsette seg det britiske imperium i regionen.

Den britiske reaksjonen på dette angrepet var imidlertid å fordoble troppestyrken. 2nd Light Horse Brigade og New Zealand Mounted Rifles Brigade ble sendt til Katia og Romani og etablerte en sterk britisk tilstedeværelse i området. Snart etter ble den australske 1st Light Horse Brigade sendt til området og 52. infanteridivisjon ankom Romani kort tid senere. I begynnelsen av august ble slaget ved Romani utkjempet på mye av det samme område som slaget ved Katia.

Referanser

Kilder og litteratur

  
 
 
 
 
 
 
 
 
 
 
 
 

Konflikter i 1916
Slag med deltagelse av Australia
Slag med deltagelse av Det osmanske rike
Slag i Midtøsten under første verdenskrig
Drake Bell

Jared Drake Bell (født 27. juni 1986) er en amerikansk skuespiller og musiker. Bell ble født i Newport Beach i California og er mest kjent for å spille en av hovedrollene i Nickelodeon-serien The Amanda Show.

Referanser

Eksterne lenker 
 
 
 
 

Skuespillere fra USA
Musikere fra USA
Personer fra Newport Beach i California
George Rakotoarimbelo

George Rakotoarimbelo er en gassisk bokser.

Han representerte Madagaskar under Sommer-OL 2004 i Athen, der han ble utslått i første runde på walkover.

Referanser

Eksterne lenker 
 
 Resulater

Gassiske boksere
Deltakere for Madagaskar under Sommer-OL 2004
Boksere under Sommer-OL 2004
Kip Colvey

Kip Warren Colvey II (født 15. mars 1994) er en amerikanskfødt newzealandsk fotballspiller som spiller for den amerikanske klubben Colorado Rapids.

Landslaget
Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Newzealandske fotballspillere
Spillere i FIFA Confederations Cup 2017
Fotballspillere for San Jose Earthquakes
Fødsler i 1994
Fabrice Ondoa

Joseph Fabrice Ondoa Ebogo (født 24. desember 1995) er en kamerunsk fotballspiller som fra 30. juni 2021 er klubbløs.

Han er søskenbarn til fotballmålvakt André Onana.

Landslaget
Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Kamerunske fotballspillere
Spillere i FIFA Confederations Cup 2017
Spillere i Afrikamesterskapet 2015
Spillere i Afrikamesterskapet 2017
Spillere i Afrikamesterskapet 2019
Fotballspillere for FC Barcelona B
Fotballspillere for CF Pobla de Mafumet
Fotballspillere for Gimnàstic de Tarragona
Fotballspillere for KV Oostende
Fotballspillere for Deportivo Alavés
Fotballspillere for NK Istra 1961
Fødsler i 1995
André Onana

André Onana (født 2. april 1996) er en kamerunsk fotballspiller som spiller for den italienske klubben .

Han er søskenbarn til fotballmålvakt Fabrice Ondoa.

Landslaget 
Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2022 i Qatar.

Dopingdom 
Den 30. oktober 2020 testet han positivt for stoffet Furosemid. Den 5. februar 2021 ble han utestegt i 12 måneder. Den 10. juni 2021 ble utestegelsen endret til 9 måneder. Utestegelsen varer til 4. november 2021.

Referanser

Eksterne lenker 
 

Kamerunske fotballspillere
Spillere i Fotball-VM 2022
Spillere i Afrikamesterskapet 2019
Spillere i FIFA Confederations Cup 2017
Fotballspillere for FC Barcelona
Fotballspillere for AFC Ajax
Fotballspillere for FC Internazionale Milano
Dopingsaker i fotball
Fødsler i 1996
Michael Ngadeu-Ngadjui

Michael Ngadeu-Ngadjui (født 23. november 1990) er en kamerunsk fotballspiller som spiller for den belgiske klubben AA Gent.

Landslaget
Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Kamerunske fotballspillere
Spillere i FIFA Confederations Cup 2017
Fotballspillere for SV Sandhausen
Fotballspillere for SK Slavia Praha
Adolphe Teikeu

Adolphe Teikeu Kamgang (født 23. juni 1990) er en kamerunsk fotballspiller som spiller for den franske klubben .

Landslaget
Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Kamerunske fotballspillere
Spillere i FIFA Confederations Cup 2017
Spillere i Afrikamesterskapet 2017
Fotballspillere for FK Metalurh Zaporizjzja
Fotballspillere for FK Tsjornomorets Odesa
Fotballspillere for FK Krasnodar
Fotballspillere for FK Terek Grozny
Fotballspillere for FC Sochaux-Montbéliard
Fotballspillere for Ohod Club
Fotballspillere for SM Caen
Fødsler i 1990
Athetesis

Se Systematisk inndeling

Athetesis er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, ganske fargerike trebukker. Artene etterligner giftige biller i familien rødvinger (Lycidae) og ligner sterkt på disse. De er farget i rødt og svart i ulike kombinasjoner. Kroppen er jevnbred. Antennene er svarte, sagtakkede og kortere enn kroppen. Pronotum er sekskantet, dekkvingene jevnbrede med fine, opphøyde lengderibber.

Utbredelse 
Slekten er utbredt i Sør-Amerika (Fransk Guyana, Surinam, Brasil og Peru).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Pteroplatini Thomson, 1860 eller Trachyderini
 Slekten Athetesis Bates, 1870  
 Athetesis angulicollis (Zajciw, 1961)
 Athetesis prolixa Bates, 1870

Kilder 
 Liste over arter, med utbredelsesdata

Eksterne lenker 
 Bildegalleri
 
 

Cerambycinae
Biller formelt beskrevet i 1870
Téo Andant

Téo Andant (født 21. juli 1999) er en fransk friidrettsutøver som konkurrerer i sprintløp. Hans fremste internasjonale meritt er gull på 400 meter i De europeiske småstatslekene 2017 og 2019.

Idrettskarriere

2015–16 
Andant kom på tredjeplass på 400 meter i det franske U18-mesterskapet i 2015. Han ble fransk U18-mester på 400 meter innendørs i 2016, med tiden 49,23.

2017 
I det franske juniormesterskapet innendørs 2017 vant han 400 meter i U18-klassen.

Han representerte Monaco under De europeiske småstatslekene 2017 i San Marino, der han vant 400 meter foran Ívar Kristinn Jasonarson og Philippe Hilger. Han vant 400 meter under det franske U20-mesterskapet utendørs, og fikk sølv på 4 x 400 meter stafett under U20-EM i friidrett 2017, der han ble slått ut i semifinalen på 400 meter.

2018 
Andant kom på fjerdeplass på 400 meter under det franske U20-mesterskapet innendørs. Utendørs deltok han i U20-VM i friidrett 2018, der Frankrike kom på fjerdeplass på 4 x 400 meter stafett, og han deltok i det franske U20-mesterskapet i friidrett, der han kom på tredjeplass på 200 meter og fjerdeplass på 400 meter.

2019 
De europeiske småstatslekene 2019 ble arrangert i Montenegro, og Andant vant der 400 meter, og vant også gull på 4 x 400 meter stafett. Under det franske U23-mesterskapet i friidrett fikk han bronse på 400 meter, og deltok på det franske laget som fikk bronse på 4 x 400 meter stafett under U23-EM i friidrett 2019 i Sverige. Han deltok på 400 meter under Fransk mesterskap i friidrett 2019, men ble der slått ut i semifinalen.

Referanser

Eksterne lenker 
 
  Profil hos det franske friidrettsforbundet
  Profil hos European Athletics
  Profil hos All-Athletics 

Monegaskiske sprintere
Franske sprintere
Fødsler i 1999
Deltakere for Frankrike under VM i friidrett 2022
Deltakere for Frankrike under EM i friidrett 2022
Oleg Mashkin

Oleg Mashkin (født 30. mai 1979) er en ukrainsk bokser.

Han representerte Ukraina under Sommer-OL 2004 i Athen, der han ble utslått i kvartfinalen.

Referanser

Eksterne lenker 
 

Ukrainske boksere
Deltakere for Ukraina under Sommer-OL 2004
Boksere under Sommer-OL 2004
Mikkel Niva

Mikkel Bjørnebo Jensen Niva (født 1. oktober 1988) er en norsk improvisatør, manusforfatter og skuespiller. Født i Elverum, og oppvokst i Sarpsborg.

Bakgrunn og virke 
Niva debuterte åtte år gammel på teaterscenen som smånisse i Putti, Plutti Pott, men han hadde større ambisjoner.

Niva er medlem i ensemblet ved Det Andre Teatret, og medvirker som «Kjendis-Niva» i spillpodkasten «Samspill». Niva har vært med i TV-programmer som Alt er lov, Brille, Broshow og Torsdag kveld fra Nydalen. I tillegg hadde han en liten opptreden i programmene Adventslekene (spilte drittsekk) og Berrum & Beyer. 

I 2018 sendte NRK dokumentar-serien Uten Pappa, som dreide seg om Mikkel Nivas gjenforening med sin far etter mange år uten kontakt.

Niva driver humorpodcasten Friminutt, senere Storefri sammen med Herman Flesvig.

Niva var programleder i NRKs Julemorgen i 2016 og ledet Sommeråpent i 2017 fra Gran, Flå, Finse, Flåm og Voss sammen med Haddy Njie. Det samme året ledet han også TV-aksjonen 2017 og MGPjr 2017. I 2019 ledet han Melodi Grand Prix Junior, Sommeråpent, TV-aksjonen og Kvelden før kvelden.

Høsten 2022 spiller han rollen som Kåre i NRK-serien Gutta på skauen.

Referanser

Eksterne lenker 
 
  Ensemblet på Det Andre Teatret
  Mikkel Niva på Filmfront

Norske skuespillere
Personer fra Sarpsborg kommune
NRK-journalister
Norske radiojournalister
Norske komikere
Programledere for Melodi Grand Prix
Fødselsdato ikke oppgitt
HKB 4./478 Bökfjord fyr

HKB 4/478 Bökfjord fyr var et tysk hærkystbatteri opprettet ved Bøkfjord fyr i juni 1941 under andre verdenskrig. Fortet var utrustet med fire franske 10,5 cm K331(f) kanoner. Batteriet ble evakuert på slutten av 1944.

Litteratur 
 

Tyske hærkystbatterier i Norge
Byggverk i Sør-Varanger
Festningsverk i Troms og Finnmark
Thomas Dehler

Thomas Dehler (født 14. desember 1897 i Lichtenfels, Oberfranken, død 21. juli 1967 i Streitberg, Landkreis Ebermannstadt, Oberfranken) var en tysk liberal politiker (DDP og FDP). Han var medlem av Det parlamentariske råd, og fra 1949 til 1953 Tysklands justisminister i Adenauers første regjering. Fra 1954 til 1957 var han leder av FDP.

Biografi

Bakgrunn 
Thomas Dehler ble født som sønn av pølsemaker og vertshuseier Georg Dehler og hans ektefelle Elisabeth. Han vokste opp med tre brødre i et altomfattende katolsk miljø.

Han tjenestegjorde under første verdenskrig i saniteten, men kunne som følge av sin astma ikke delta ved fronten. Dehler studerte jus i Würzburg, Freiburg og München. Han tok eksamen i 1920, og ble samme år dr. juris.

Mellomkrigstiden 
Dehler giftet seg i 1925 med jødiske Irma Frank. Deres ekteskap ble derfor under nasjonalsosialismen karakterisert som et blandingsekteskap. Som advokat opptrådte han fra 1933 som forsvarer for mennesker blant dem en rekke jøder, som ble forfulgt av NS-staten. Han tilhørte en liberal motstandsgruppe, den såkalte Robinsohn Strassmann-gruppen, og ble i 1938 kortvarig internert av Gestapo i Nürnberg.

Dehler deltok kortvarig i andre verdenskrig 1939/40 og ble i 1944 tvangsmessig innrullert til Organisation Todt.

Etterkrigstiden 
I 1950-årene ble han kjent som den første justisminister i Forbundsrepublikken Tyskland i Adenauers første regjering, og som leder av FDP. Hans karriere ble preget av en løsmunnet retorikk, og som følge av dette ikke tilbudt noen ny ministerpost senere regjeringer.

Som justisminister bygget han opp den nye statens justisvesen. Han var også sterkt involvert i oppgjøret med den tidligere nasjonalsosialismen, den såkalte avnazifiseringen. Han representerte i denne en liberal linje, og gikk inn for amnestier og rehabilitering for mennesker som var belastet med en NS-fortid.  Han motsatte seg også sterkt gjeninnføringen av dødsstraff i Tyskland, og som det heller ikke ble noe av. I 1965 gikk han inn for en 20-års foreldelsesfrist for forbrytelser under nasjonalsosialismen.

Ettermæle 
Han regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.

Referanser 

Tyske justisministre
Medlemmer av Det parlamentariske råd
Jakub Jankto

Jakub Jankto (født 19. januar 1996) er en tsjekkisk fotballspiller som spiller for Sparta Praha, på lån fra den spanske klubben Getafe CF.

Landslaget 
Han ble tatt ut i s EM-tropp til EM i fotball 2021.

Referanser

Eksterne lenker 
 

Tsjekkiske fotballspillere
Spillere i Fotball-EM 2021
Fotballspillere for Udinese Calcio
Fotballspillere for Ascoli Calcio 1898
Fotballspillere for UC Sampdoria
Fotballspillere for Getafe CF
Fotballspillere for AC Sparta Praha
Fødsler i 1996
Michal Sáček

Michal Sáček (født 19. september 1996) er en tsjekkisk fotballspiller som spiller for den tsjekkiske klubben Sparta Praha.

Referanser

Eksterne lenker 
 

Tsjekkiske fotballspillere
Fotballspillere for AC Sparta Praha
Fødsler i 1996
Tomáš Přikryl

Tomáš Přikryl (født 4. juli 1992) er en tsjekkisk fotballspiller som spiller for den polske klubben Jagiellonia Białystok.

Referanser

Eksterne lenker 
 

Tsjekkiske fotballspillere
Fotballspillere for SK Sigma Olomouc
Fotballspillere for AC Sparta Praha
Sveits rundt 2017

Sveits rundt 2017 var den 81. utgaven av sykkelrittet Sveits rundt og ble arrangert fra 10. til 18. juni 2017. Det sveitsiske etapperittet var det 24. arrangementet på UCIs WorldTour-kalender i 2017.

Slovenske Simon Špilak fra Katusha Alpecin vant rittet sammenlagt for andre gang, 48 sekunder foran italienske Damiano Caruso og ytterligere 20 sekunder foran nederlenderen Steven Kruijswijk.

Lag og ryttere 

Norske ryttere
 Sondre Holst Enger kjørte for AG2R-La Mondiale.
 Odd Christian Eiking kjørte for FDJ.
 Daniel Hoelgaard kjørte for FDJ.
 Lars Petter Nordhaug kjørte for Aqua Blue Sport.

Rute og etapper

Prolog

Etappe 1

Etappe 2

Etappe 3

Etappe 4

Etappe 5

Etappe 6

Etappe 7

Etappe 8

Referanser

Eksterne lenker 
 
 

Sveits rundt
UCI WorldTour 2017
Sport i Sveits i 2017
Coca-Cola uten sukker

Coca-Cola uten sukker, tidligere Coca-Cola Zero Sugar, er en sukkerfri brus produsert av The Coca-Cola Company.

Historie 

Coca-Cola Zero Sugar ble lansert i 2016 og erstattet Coca-Cola Zero. Til tross for økende salg, ble Coca-Cola Zero erstattet av Coca-Cola Zero Sugar, som skulle smake mer likt klassisk Coca-Cola. Mange forbrukere av Coke Zero var misfornøyd med forandringen. 

Coca-Cola Zero Sugar ble først utprøvet i Storbritannia i april 2016, og planen var å rulle den ut til andre land de påfølgende månedene. Mange fans av Coke Zero reagerte negativt.  The Washington Post bemerket at Coke Zero var svært populær, og at fans sammenlignet forandringen med lanseringen av New Coke i 1985.

I 2018 ble Coca-Cola Zero Sugar-merket faset ut til fordel for det ordinære Coca-Cola-merket med røde etiketter og et sort felt med teksten «uten sukker». Den skiftet samtidig navn til det nåværende. The Coca-Cola Company omtalte dette som et sine største merkevaregrep noensinne. Innholdet ble ikke endret. Smaken ble imidlertid endret i 2021.

Logo 
Den tidligere logoen til Coca-Cola Zero Sugar bestod av Coca-Cola-logoen i hvit skriveskrift, med ordene zero sugar under i svart. Ordet zero var i minuskler i skrifttypen Avenir; ordet sugar var i majuskler. Disse ordene var på en rød runding med svart bakgrunn.

Referanser

Zero Sugar
Coladrikker
Introduksjoner i 2016
Henan Songshan Longmen FC

Luoyang Longmen Football Club, tidligere kjent som Henan Jianye Football Club, er en kinesisk fotballklubb fra byen Zhengzhou. Klubben har spilt i kinesisk superliga der de i 2009 ble nummer tre og fikk bronsemedalje.

Referanser

Eksterne lenker 

Fotballag i Kina
Anton Storch

Anton Storch (født 1. april 1892 i Fulda, død 26. november 1975) var en tysk snekker og politiker (CDU). Han var Tysklands arbeidsminister fra 1949 til 1957.

Anton Storch ble født inn i en arbeiderfamilie og vokste etter sine foreldres tidlige død, opp på barnehjem (Waisenhus). Etter folkeskolen gikk han i snekkerlære. Han deltok som soldat i første verdenskrig.

Storch fant tidlig veien til de kristelige arbeiderforeningene, og var 23 år gammel sekretær i Zentralverband der christlichen Holzarbeiter. Etter første verdenskrig var han for en kort tid leder for Christlichen Gewerkschaften i Hessen, inntil han i 1931 ble leder av Allgemeiner Deutscher Gewerkschaftsbund i Niedersachsen. I 1933 måtte han forlate alle politiske verv og arbeidet deretter som forsikringsagent. Ved utbruddet av andre verdenskrig var han i brannvernpolitiet.

Storch var medlem av Forbundsdagen i fire valgperioder, fra 1949 til 1965.

Referanser 

Tyske arbeidsministre
CDU-politikere
Medlemmer av Forbundsdagen
Kommunistische Partei Österreichs

Kommunistische Partei Österreichs («Østerrikes kommunistiske parti»), forkorta KPÖ, er et kommunistisk parti i Østerrike. Det er en del av Det europeiske venstrepartiet.

Historie 
KPÖ ble grunnlagt den 3. november 1918 og er dermed et av verdens eldste kommunistiske partier. Navnet ved grunnleggelsen var Kommunistische Partei Deutsch-Österreichs («Tysk-Østerrikes kommunistiske parti»), KPDÖ.

De første årene av sin eksistens var partiet bare representert i enkelte kommunestyrer. Fra 1933 til 1945 var partiet forbudt, men spilte en aktiv rolle i motstandsbevegelsen mot nasjonalsosialismen.

Mellom 1945 og 1959 hadde partiet 4–5 seter i Nasjonalrådet. Deretter har oppslutninga ved nasjonale valg ligget mellom 0,2 % og 3,3 %, dvs. under sperregrensa (4 %).

Aktuelle valgresultater 
Ved valget i 2013 fikk KPÖ 1,0 % av stemmene og dermed ingen seter i Nasjonalrådet. Partiet er representert med to seter i ett delstatsparlament (Steiermark). Det sterkeste resultatet i kommunevalg har vært i Graz, der partiet fikk 20,3 % av stemmene (februar 2017).

Eksterne lenker 
 KPÖs hjemmeside

Politiske partier i Østerrike
Østerrike
Politiske partier etablert i 1918